CELEX: C2005/257/06
Language: fi
Date: 2005-10-15 00:00:00
Title: Asia C-307/05: Juzgado de lo Social de San Sebastiánin (Espanja) 6.7.2005 tekemällään päätöksellä esittämä ennakkoratkaisupyyntö asiassa Yolanda Del Cerro Alonso vastaan Osakidetza (Servicio Vasco de Salud)

15.10.2005   
            
            
               FI
            
            
               Euroopan unionin virallinen lehti
            
            
               C 257/3
            
         Juzgado de lo Social de San Sebastiánin (Espanja) 6.7.2005 tekemällään päätöksellä esittämä ennakkoratkaisupyyntö asiassa Yolanda Del Cerro Alonso vastaan Osakidetza (Servicio Vasco de Salud)
   (Asia C-307/05)
   (2005/C 257/06)
   Oikeudenkäyntikieli: espanja
   Juzgado de lo Social de San Sebastián on pyytänyt 6.7.2005 tekemällään päätöksellä, joka on saapunut Euroopan yhteisöjen tuomioistuimeen 4.8.2005, yhteisöjen tuomioistuimelta ennakkoratkaisua asiassa Yolanda Del Cerro Alonso vastaan Osakidetza (Servicio Vasco de Salud) seuraaviin kysymyksiin:
   
               1.
            
            
               Kun direktiivissä 1999/70/EY (1) säädetään, että määräaikaisia työntekijöitä ei saa kohdella epäedullisemmin kuin vakinaisia työntekijöitä, tarkoitetaanko siinä myös taloudellisia ehtoja?
            
         Jos ensimmäiseen kysymykseen vastataan myöntävästi:
   
               2.
            
            
               Onko se, että Estatuto Marco del personal estatutario de los servicios de saludista (terveyspalvelujen henkilöstösääntöjen alaista henkilöstöä koskevista puitesäännöksistä) 16.12.2003 annetun lain 55/2003 44 §:ssä evätään vakinaisille työntekijöille myönnetty palvelusaikaan perustuva taloudellinen lisä muilta työntekijöiltä riittävä objektiivinen syy sen myöntämättä jättämiselle?
            
         
               3.
            
            
               Ovatko henkilöstön ammattijärjestön ja hallinnon välillä tehdyt sopimukset riittävä objektiivinen syy olla myöntämättä palvelusaikaan perustuvaa lisää tilapäiselle henkilöstölle?
            
         
      (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28 päivänä kesäkuuta 1999 annettu neuvoston direktiivi (EYVL L 175, 10.7.1999, s. 43).